Document ID: /roh_data/filtered/fineweb-2-filterrobots_roh.jsonl.gz/7770

Cun bler dapli frequenzas na possian ins era en il futur strusch quintar, manegia il president communal Stefan Schmid. Tuttina less ins mantegnair las pendicularas, quai saja in'impurtanta purschida per giasts ed era per ils abitants da Val.
Nus essan da l'avis d'avair chattà ina soluziun, che adossescha a tuts che pon profitar da las pendicularas ina contribuziun finanziala.
Suenter lungas discussiuns da passa 2 onns preschenta la vischnanca ussa in plan co organisar las finanzas e la liquiditad en futur. In plan che preveda da reparter las finanzas sin abitants, possessurs da giaschom e possessurs da secundas abitaziuns e hotels.
RR actualitad 12:00